钦定古今图书集成/理学汇编/学行典/第070卷 > 性理大全 > 《诚》
## 钦定古今图书集成/理学汇编/学行典/第070卷 > 性理大全 > 《诚》

程子曰：“无妄之谓诚”，不欺其次也。　动以天为无妄，
动以人欲则妄矣。无妄者至诚也，至诚者天之道也。

“信不足以尽诚” ，犹“爱不足以尽仁　” ，闲邪则诚自

存，不是外面捉一个诚将来。存著　不诚，则有累诚，
则无累　诚，则无不敬。未至于诚，则敬然后诚　主。
一者谓之敬，一者谓之诚。　诚之为言，实而已矣。
张子曰：“诚则实也。太虚者天之实也。”万物取足于太
虚，人亦出于太虚。太虚者心之实也。　诚者虚中求
出实。

蓝田吕氏曰：“诚者理之实，然一而不可易者也。　实
理不二，则其体无杂，其体不杂，则其行无闲，故至诚
无息。”

上蔡谢氏曰：“诚是实理，非专一也。”

勉斋黄氏曰：“无妄之谓诚，不欺其次矣。无妄便是‘诚者天之道’”；“不欺便是‘诚之者人之道’。”　“诚”字也随人
看。如说诚，自不妄语入；不妄语只是不欺里面一路，
未及躬行底话。假如“天下雷行物”，与无妄，天地这一
副当道理，与伱都恁实剥剥地，仁便实是仁，义便实
是义，更无一点虚。又如周天三百六十五度，循环不
已，曷尝有些子错过？今年冬至，一阳来复；明年冬至，
亦一阳来复，这是真实无妄。人体这实理，便莫以欺
伪存心。所谓“不欺”，是外面为事，里面须实是如此，才
有七分为善，更有两三分为不善底意，便是不实。如
颜子“三月不违仁”，是三月闲无不实，三月之后，未免
有之，即是有些不实，便屏去了。

北溪陈氏曰：“诚’字，后世都说差了，到伊川方云：“‘‘无妄
之谓诚’，字义始明’。至晦翁又增两字曰：‘真实无妄之
谓诚’，道理分晓易明。后世说‘至诚’两字，动不动辄加
诸人，只成个谦恭敬谨底意思。不知诚者，真实无妄
之谓。至诚乃是真实极至，而无一毫之不尽，惟圣人
可以当之，如何可容易以加诸人？　‘诚’字本就《天道》
论。‘维天之命，于穆不已’”，只是一个诚。天道流行，自古
及今，无一毫之妄，暑往则寒来，日往则月来，春生了
便夏长，秋杀了便冬藏，元亨利贞，终始循环，万古常
如此，皆是真实道理，为之主宰。如天行一日一夜，一
周而又过一度，与日月星辰之运行躔度，万古不差，
皆是诚实道理而已。又就果木观之，甜“者万古甜，苦
者万古苦，青者万古常青，白者万古常白，红者万古
常红，紫者万古常紫，圆者万古常圆，缺者万古常缺。”
一花一叶，文缕相等，对万古常然，无一毫差错，便待
人力十分安排撰造来，终不相似，都是真实道理，自
然而然。此《中庸》所以谓“其为物不贰，其生物不测。”而
五峰亦曰：“诚者命之道乎！”皆形容得亲切。就人论，则
只是这实理流行，赋予于人，自然发见出来底，未说
到做工夫处。且诚之一字，不成受生之初，便具这理；
到赋形之后，未死之前，这道理便无了，在吾身日用
常常流行发见，但人之不察耳。如孩提之童，无不知
爱亲敬兄，都是这实理发见出来，乃良知良能，不待
安排。又如乍见孺子将入井，便有怵惕之心。至《行道》
乞人饥饿濒死，而“蹴尔嗟来”等食，乃不屑就，此皆是
降衷秉彝，真实道理，自然发见出来。虽极恶之人，物
欲昏蔽之甚，及其稍息，则良心之实自然发见，终有
不可殄灭者。此皆天理自然流行真实处，虽曰见于
在人，而亦天之道也。及就人做工夫处论，则又是悫
实不欺之理，是乃人事之当然，此人之道也。故《存心》
全体悫实固诚也。若一言之实，一行之实，亦诚也。
诚与信相对论，则诚是自然，信是用力，诚是理，信是
心；诚是天道，信是人道。诚是以命言，信是以性言，诚
是以道言，信是以德言。

西山真氏曰：“唐虞之时，未有诚字，《舜典》所谓‘允塞’，即
诚之义也。至伊尹告太甲乃曰：‘鬼神无常享，享于克
诚’。诚字始见于此。”

临川吴氏曰：“诚者，中之实也。纯乎天理之实为诚，徇
人欲则妄矣。”